हामी जलविद्युत्मा आत्मनिर्भर हुने समय धेरै टाढा छजस्तो मलाई लाग्दैन। तर, त्यसमा केही विषयमा विश्लेषण गर्नु जरुरी छ। नेपाल विद्युत प्राधिकरणले हालसम्ममा निजी क्षेत्रबाट करिब ३ हजार ६ सय मेगावाटको विद्युत् खरिद सम्झौता गरिसकेको छ। साथै नेपाल विद्युत प्राधिकरणले गरेका सम्झौतामध्ये धेरै आयोजना अहिले निर्माणको क्रममा छन्। यस अर्थमा हामी विद्युत् उत्पादनमा कहिले समृद्ध हुन्छौं भन्दै गर्दा हामीले आगामी वर्षमा विद्युत् माग कुन प्रकारले बढ्छ र सोही अनुपातमा हामीले कुन–कुन आयोजना विकास गर्न सक्छौं भन्ने कुराको विश्लेषण गर्न जरुरी छ।
